
Mērķis, uzdevums

1. Veicināt Rēzeknes novada jauniešu lokālās piederības apziņu, pagastu un Viļānu pilsētas jauniešu savstarpējo sadraudzību.
2. Popularizēt sportiskās aktivitātes un veselīgu dzīvesveidu jauniešu vidū. 
3. Veicināt jauniešu lietderīga brīvā laika pavadīšanas un neformālās izglītības iespēju izmantošanu.


Laiks, vieta
Rēzeknes novada jaunatnes dienas komandu sporta spēles notiks 2026. gada 26. augustā Sakstagala J.Klīdzēja pamatskolas sporta laukumā. 
Sacensību atklāšana plkst. 11:00
Komandu pieteikšanās sacensībām līdz 24. augustam, aizpildot 1. pielikumu un nosūtot uz e-pastu: aivars.mezatucs@rezeknesnovads.lv 
Neatbilstošu laika apstākļu dēļ dažas disciplīnas var tikt mainītas.

Dalībnieki
Rēzeknes novada jaunieši vecumā no 13-18 gadiem. (komandā drīkst būt tikai 1 pilngadīgs jauniete/is)
Komandas sastāvs: 6 dalībnieki (3 meitenes un 3 puiši).
No viena pagasta/Viļānu pilsētas ir iespējams pieteikt 2 komandas (norādot katru komandu savā pieteikumā, skatīt 1.pielikumu).
Dalībnieku apģērbs: komandu dalībniekiem jānodrošinās ar maiņas apģērbu un apaviem.

Komandu sacensību veidi:
Black ball, Virves vilkšana, Disku golfs, Garā roka, Loka šaušana, Jautrā stafete, Fight Hill kombinētā stafete, Lasertags, Labirints u.c.





Individuālo sacensību veidi:
Rēzeknes novada Jauniešu domes sagatavotie uzdevumi: “Elpošanas vingrinājumi”, “Zīmuļu izaicinājums”, “Tornis”, “Piramīda” un “Knaģi”.


Apbalvošana
Sacensību kopvērtējuma un individuālo sacensību uzvarētāji tiks apbalvoti ar medaļām un balvām.

Pasākuma noslēgums
Sacensību noslēgumā dalībnieki tiks aicināti piedalīties tradicionālajās Rēzeknes novada jaunatnes dienas ēšanas un kvasa dzeršanas sacensībās, pēc kā sekos komandu apbalvošana. 

Orgkomiteja
Sacensības organizē Rēzeknes novada pašvaldības Izglītības un sporta pārvalde sadarbībā ar Dricānu apvienības pārvaldi, Rēzeknes novada sporta skolu un Rēzeknes novada Kultūras un tūrisma pārvaldi.

Sacensību galvenais tiesnesis:
Aivars Mežatučs (tālr. 22013477)

Komandām jāpiesakās līdz 2026. gada 24. augustam.

